S-717/2016

Mál þetta sem dómtekið er í dag var höfðað með ákæru útgefinni af héraðssaksóknara þann 21. september á hendur H-kk-þgf K-kk-þgf R-kk-þgf, Laxatungu 25, Mosfellsbæ og Ó-kk-þgf G-kk-þgf, Háaleitisbraut 121, Reykjavík.

A

fyrir meiri háttar brot gegn skattalögum í rekstri einkahlutafélagsins HS2 (hét áður Vissa), ákærða H-kk-þgf sem framkvæmdastjóra félagsins og ákærða Ó-kk-þgf sem daglegum stjórnanda og stjórnarmanni félagsins, með því að hafa:

1. Eigi staðið ríkissjóði skil á virðisaukaskatti einkahlutafélagsins vegna uppgjörstímabilsins nóvember – desember rekstrarárið 2012 að því er varðar ákærða Ó-kk-þf, og vegna sama greiðslutímabils auk janúar - febrúar rekstrarárið 2013 að því er varðar ákærða H-kk-þf, í samræmi við fyrirmæli IX. kafla laga um virðisaukaskatt nr. 50/1988, samtals að fjárhæð kr. 2.365.004 hvað varðar ákærða Ó-kk-þf og kr. 4.042.043 hvað varðar ákærða H-kk-þf, sem sundurliðast sem hér greinir:

2. Eigi staðið ríkissjóði skil á skilagreinum einkahlutafélagsins á lögmæltum tíma vegna staðgreiðslu opinberra gjalda vegna greiðslutímabilanna september, október og desember rekstrarárið 2012 og janúar rekstrarárið 2013, að því er varðar ákærða Ó-kk-þf, og vegna sömu greiðslutímabila auk mars til og með júlí rekstrarárið 2013 að því er varðar ákærða H-kk-þf, og hafa eigi staðið ríkissjóði skil á staðgreiðslu opinberra gjalda, sem haldið var eftir af launum starfsmanna einkahlutafélagsins vegna sömu greiðslutímabila, í samræmi við fyrirmæli III. kafla laga um staðgreiðslu opinberra gjalda nr. 45/1987, samtals að fjárhæð kr. 6.766.664 hvað varðar ákærða Ó-kk-þf og kr. 17.159.666 hvað varðar ákærða H-kk-þf, sem sundurliðast sem hér greinir:

Mál: 300-2016-41

B

fyrir meiri háttar brot gegn skattalögum í rekstri einkahlutafélagsins Vissa, á hendur ákærða H-kk-þgf sem stjórnarformanni og daglegum stjórnanda félagsins, ...... með því að hafa:

1. Eigi staðið ríkissjóði skil á virðisaukaskattsskýrslu einkahlutafélagsins á lögmæltum tíma vegna uppgjörstímabilsins nóvember – desember rekstrarárið 2013 og hafa eigi staðið ríkissjóði skil á virðisaukaskatti einkahlutafélagsins vegna uppgjörstímabilanna júlí – ágúst til og með nóvember – desember rekstrarárið 2013 í samræmi við fyrirmæli IX. kafla laga um virðisaukaskatt nr. 50/1988, samtals að fjárhæð kr. 10.403.424, sem sundurliðast sem hér greinir:

2. Eigi staðið ríkissjóði skil á skilagreinum einkahlutafélagsins á lögmæltum tíma vegna staðgreiðslu opinberra gjalda vegna greiðslutímabilanna frá og með desember rekstrarárið 2013 til og með september rekstrarárið 2014 ... auk desember rekstrarárið 2014 að því er varðar ákærða H-kk-þf, og hafa eigi staðið ríkissjóði skil á staðgreiðslu opinberra gjalda, sem haldið var eftir af launum starfsmanna einkahlutafélagsins vegna greiðslutímabilanna september og desember rekstrarárið 2013 og frá og með janúar til og með nóvember rekstrarárið 2014 ... auk desember rekstrarárið 2014 að því er varðar ákærða H-kk-þf, í samræmi við fyrirmæli III. kafla laga um staðgreiðslu opinberra gjalda nr. 45/1987, ... kr. 23.330.487 hvað varðar ákærða H-kk-þf, sem sundurliðast sem hér greinir:

Mál: 090-2015-127

Framangreind brot ákærðu teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig:

a) 1. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42/1995 og 3. gr. laga nr. 134/2005, að því er varðar 1. tölulið A. og B. kafla ákæru.

b) 2. mgr. 30. gr. laga nr. 45/1987 um staðgreiðslu opinberra gjalda, sbr. 2. gr. laga nr. 42/1995 og 1. gr. laga nr. 134/2005, að því er varðar 2. tölulið A. og B. kafla ákæru.

Þess er krafist að ákærðu verði dæmdir til refsingar og til greiðslu alls sakarkostnaðar.

Verjendur ákærðu krefjast vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjendum ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærðu hafa ekki áður sætt refsingu svo kunnugt sé.

Ákærði H-kk-nf K-kk-nf, hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði Ó-kk-nf, hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Með hliðsjón af greiðlegri játningu ákærðu, sem ekki hafa áður sætt refsingu svo kunnugt sé, og dómvenju á þessu réttarsviði er refsing ákærðu ákveðin þannig að ákærði H-kk-nf sæti fangelsi í 10 mánuði, sem heimilt þykir að skilorðsbinda svo sem í dómsorði er mælt fyrir. Ákærði Ó-kk-nf sæti fangelsi í 3 mánuði, sem einnig þykir heimilt að skilorðsbinda svo sem í dómsorði greinir.

Ákærði H-kk-nf greiði 87.300.000 krónur í sekt til ríkissjóðs innan fjögurra vikna frá birtingu dómsins en sæti ella fangelsi í 12 mánuði.

Ákærði Ó-kk-nf greiði 7.350.000 krónur í sekt til ríkissjóðs innan fjögurra vikna frá uppkvaðningu dómsins en sæti ella fangelsi í 4 mánuði.

Ákærðu greiði málsvarnarþóknun skipaðra verjenda, sem nánar greinir í dómsorði. Ákærðu greiði jafnframt þóknun til verjenda á rannsóknarstigi, svo sem í dómsorði greinir. Hefur þá verið tekið tillit til virðisaukaskatts. Engan annan sakarkostnað hefur leitt af málinu.

Af hálfu ákæruvaldsins flutti málið K-kvk-nf D-kvk-nf S-kvk-nf saksóknarfulltrúi.

S-kk-nf S-kk-nf héraðsdómari kveður upp þennan dóm.

D ó m s o r ð :

Ákærði, H-kk-nf K-kk-nf R-kk-nf, sæti fangelsi í 10 mánuði, en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955. Ákærði greiði jafnframt 87.300.000 krónur í sekt til ríkissjóðs innan fjögurra vikna frá birtingu dómsins að telja en sæti ella fangelsi í 12 mánuði.

Ákærði, Ó-kk-nf G-kk-nf, sæti fangelsi í 3 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955. Ákærði greiði jafnframt 7.350.000 krónur í sekt til ríkissjóðs innan fjögurra vikna frá uppkvaðningu dómsins að telja en sæti ella fangelsi í 4 mánuði.

Ákærði H-kk-nf K-kk-nf greiði málsvarnarþóknun skipaðs verjanda síns, H-kk-ef E-kk-ef F-kk-ef héraðsdómslögmanns, 611.320 krónur. Jafnframt greiði ákærði þóknun til Ó-kk-ef K-kk-ef héraðsdómslögmanns, á rannsóknarstigi, 611.320 krónur.

Ákærði Ó-kk-nf greiði málsvarnarþóknun skipaðs verjanda síns, G-kk-ef S-x-x R-kk-ef héraðsdómslögmanns, 527.000 krónur. Ákærði greiði einnig þóknun til J-kk-ef S. Ó-kk-ef héraðsdómslögmanns, á rannsóknarstigi, 316.200 krónur.

S-kk-nf S-kk-nf